Tcl (ohjelmointikieli)

Tcl () on John Ousterhoutin kehittämä tulkattava ohjelmointikieli. Sen nimi voidaan lausua englanniksi ”tickle”. Tcl:ää pidetään helposti opittavana, mutta silti tehokkaana työvälineenä oikeissa käsissä. Tcl:ää käytetään yleensä nopeiden prototyyppien luomiseen, ohjelmien komentosarjakielenä, graafisissa käyttöliittymissä ja testauksessa. Tcl on vuoden nuorempi kuin Perl.

Historia 
Kieli syntyi John Ousterhoutin työkaluista mikropiirien suunnitteluun Berkeleyn yliopistossa 1980-luvun alussa. Ousterhout ja hänen oppilaansa tekivät useita interaktiivisia työkaluja mikropiirien suunnitteluun, joissa jokaisessa tarvittiin komentokieli. Kehityksen kohteena olivat työkalut eikä niiden komentokieli, josta johtuen kielet olivat heikkoja.

Syksyllä 1987 Ousterhout oli sapattivapaalla, jolloin syntyi ajatus sulautettavasta tulkattavasta kielestä, joka voitiin toteuttaa uudelleen käytettävänä ohjelmakirjastona. Tulkki tarjoaisi yleiset ominaisuudet kuten muuttujat, kontrollirakenteet ja proseduurit. Kieltä käyttävä sovellus lisäisi omat ominaisuutensa kieleen laajennuksina, jolloin kieltä voisi käyttää sovelluksen ohjaamiseen. Tcl syntyi tästä käyttötarkoituksesta.

Ousterhout aloitti työn kielen parissa palattuaan sapattivapaalta alkuvuodesta 1988.

Tcl:n ominaisuuksia ja ajatusmalleja 

 Kielen rakenteet ovat komentoja kuten kaikki muutkin
 Kaiken voi dynaamisesti määritellä uudelleen tai korvata uudella
 Kaikkea voi käsitellä merkkijonona
 Erittäin yksinkertainen syntaksi — vain 11 sääntöä
 Helposti laajennettavissa C:llä, C++:lla, ja Javalla.
 Tulkattu kieli — koodia voidaan luoda ja muokata dynaamisesti
 Täysi Unicode-tuki
 Käyttöjärjestelmästä riippumaton
 Läheinen yhteys graafiseen käyttöliittymään Tk:n kautta.

Esimerkkejä 
”>>”-merkkijono  kuvaa ohjelman antamaa tulostetta eikä kuulu TCL:ään.

"#"-merkki rivin alussa on kommenttirivin merkki eli tulkki jättää kyseisen rivin huomioimatta.

Hello world:
 puts "Hei, maailma!"
 >> Hei, maailma!

Yksikkömuotoilija
#!/bin/sh
# the next line restarts using -*-Tcl-*-sh \
exec tclsh "$0" ${1+"$@"}

proc size {data {dec ""} {unit ""} {nobinary false}} { # numeroarvo pakollinen, muut saavat oletusarvot
  set i 0
  # Tarkistetaan arvot
  if { $dec == "" } { set dec 2 }
  if { $unit == "" } { set unit B }
  if { $nobinary } { set ratio 1000 } else { set ratio 1024 }

  # Valitaan oikea etuliite
  if { !$nobinary } {
    # Binääriset
    set units [split "$unit Ki$unit Mi$unit Gi$unit Ti$unit Pi$unit Ei$unit Zi$unit Yi$unit" " "]
  } {
    # Kymmenkantaiset
    set units [split "$unit k$unit M$unit G$unit T$unit P$unit E$unit Z$unit Y$unit" " "]
  }
  
  # Etuliitteet pienille luvuille
  set small_units [split "m$unit µ$unit n$unit p$unit f$unit a$unit z$unit y$unit" " "]

  # Negatiivinen vai positiivinen
  if { [expr {$data != [set data [expr {abs($data)}]]}] } { set m - } { set m "" }

  # Jaetaan lukua kunnes se on pienempi kuin suhdeluku
  while { [expr { $data/pow($ratio,$i) }] >= $ratio } { incr i }
  
  # Jos lukua ei jaettu kertaakaan, niin kerrotaan lukua kunnes se
  if { $i == 0 } {
  	
    while { ( $data*pow($ratio,-$i) ) < 1 } { incr i -1 }
  }
  
  # Muotoilu ja palautus
  if { $i >= 0 } { # Onko luku pienempi vai suurempi kuin 1
    if { $i < 9 } { # Onko etuliitettä luvulle
      return $m[format "%.${dec}f" [expr $data/pow($ratio,$i)]]\ [lindex $units $i]
    } {
      return $m[format "%.${dec}f" [expr $data/pow($ratio,$i)]]·10^${i}\ [lindex $units 0]
    }
  } else {
    if { [expr { abs($i)-1 }] < 8 } { # Onko etuliitettä luvulle
      return $m[format "%.${dec}f" [expr $data/pow($ratio,$i)]]\ [lindex $small_units [expr { abs($i)-1 }] ]
    } {
      return $m[format "%.${dec}f" [expr $data/pow($ratio,$i)]]·10^(${i})\ [lindex $units 0]
    }
    
  }
  
}

puts [size 12341234]
#>> 11.77 MiB

puts [size 12341234 4]
#>> 11.7695 MiB

puts [size 1048576 1 b/s]
#>> 1.0 Mib/s

puts [size 439534 2 m true]
#>> 439.53 km

puts [size 0.00000000043981 2 m true]
#>> 439.81 pm

puts [size 2341234234938248233092330942309320942342342342342342323843423948230948203948029840293840923840238402384029348820.0 20 m 1000]
#>> 2.34123423494000038048·10^37 m

TCL ja olio-ohjelmointi 

Vaikka TCL:ssä itsessään ei ole olio-ohjelmointirajapintaa, sitä voi laajentaa tukemaan uusia ominaisuuksia tarpeen mukaan. Kieleen on tehty monia C-laajennuksia, jotka mahdollistavat olio-ohjelmoinnin, esimerkiksi XOTcl ja incr Tcl. Myös kokonaan TCL:llä tehtyjä olioperustaisia laajennuksia on. Tästä esimerkkinä Snit.

TCL:ää käyttäviä ohjelmistoja 
TCL:ää käyttäviä ohjelmia ovat aMSN, eggdrop, x-chat ja BitchX.

Lähteet

Viitteet

Aiheesta muualla 

 http://www.tcl.tk/
 http://www.activestate.com/ — tarjoaa jakelupakettia
 http://wiki.tcl.tk/ Tcl-wiki
 http://www.tcl.tk/advocacy/tclHistory.html — historiaa
 http://www.tcl.tk/man/tcl8.4/TclCmd/Tcl.htm — 11 sääntöä englanniksi
 http://wiki.tcl.tk/17437 — 11 sääntöä suomeksi

Ohjelmointikielet